Diari Oficial de la Generalitat Valenciana


Sumari del DOGV 5903, del 28-11-2008 (2008/13641)

Resolució de 12 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions denominat addenda 1 al gasoducte Alacant-Benidorm-Altea i les seues instal·lacions auxiliars, al terme municipal del Campello, a la província d'Alacant. Expedient número JUEXPR/2008/7; CBREDE 2004/61/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13188


Data del document
:   12-11-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Campello, el
    * expropiació
    * administració regional

Resolució de 12 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions denominat addenda 1 al gasoducte Alacant-Benidorm-Altea i les seues instal·lacions auxiliars, al terme municipal del Campello, a la província d'Alacant. Expedient número JUEXPR/2008/7; CBREDE 2004/61/03. [2008/13817]
Per Resolució de la Direcció General d'Energia, de la Conselleria d'Infraestructures i Transport de la Generalitat, de 18 de gener de 2008, es va atorgar a Gas Natural Cegas, SA, autorització administrativa per a la construcció del segon dels quatre trams de les instal·lacions corresponents al gasoducte en APB denominat Alacant-Benidorm-Altea i les seues instal·lacions auxiliars, al terme municipal del Campello, a la província d'Alacant, es va aprovar l'addenda I i l'annex de modificació al projecte d'execució i es va declarar, en concret, la utilitat pública prèvia a la informació pública corresponent. La dita declaració d'utilitat pública, d'acord amb el que disposen l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, comporta la necessitat d'ocupació dels béns i drets afectats i implica la urgent ocupació d'estos, i se'ls ha d'aplicar el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en l'ajuntament on es troben les finques afectades, segons el calendari establit en l'annex d'esta resolució, com a punt de reunió per a dur a terme l'alçament de les actes prèvies a l'ocupació i, si procedira, el de les d'ocupació definitiva, de conformitat amb el procediment que establix l'article esmentat anteriorment.
Totes les persones interessades, així com aquelles que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada i hauran d'aportar els documents acreditatius de la titularitat i l'últim rebut de la contribució. Poden anar acompanyats dels seus pèrits i d'un notari, si ho estimen oportú, amb les despeses a càrrec seu.
L'alçament d'actes tindrà lloc el pròxim dia 27 de gener de 2009, a partir de les 10.00 hores a l'Ajuntament del Campello.
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà al tauler d'edictes de l'ajuntament assenyalat i al final d'este anunci.
Cal comunicar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells al quals, intentada la notificació, no s'haguera pogut realitzar.
En l'expedient expropiatori, Gas Natural Cegas, SA, assumirà la condició de beneficiària.
València, 12 de novembre de 2008.- El conseller d'Infraestructures i Transport: Mario Flores Lanuza.